ASRm, Collegio dei Trenta Notai Capitolini, ufficio 1, vol. 846, "Testamenti 1673-1679", Notaio Johannes Maria Antonetti.

(da: Veronica Barea, Testamento Bernardino Zanardi ...)

(c. 37 r)

Testamentum                                    37

Die Decima nona mensis Decembris 1673.

In meis Per. Ill. et Ex.mus D. Bernardinus Zanardus fil. bo: mem. D. Dominici I.V.D. Romanus mihique optime cognitus sanus Dei omnipotentis gratia mente, sensu, loquela, visu, auditu, intellecto et corpore praevidens casum suae mortis, et nolens ab intestato decedere, infrascriptum testamentum quod de Jure Civili dicitur sine scriptis condere deliberavit; Propterea utens, et uti velle declarans gratia sibi a SS.mo D. N. Clemente Papa X.mo benigne concessa per chirographum manu S.tis Suae signatum die 24 Septembris 1670, ac facultate sibi, eiusdem chirographi vigore attributa ab E,mo ac R.mo D. Card. Hieronymo Gastaldo tunc R.C.A. Thesaurario Generali sub die 3.a Octobris eiusdem Anni prout constare aperuit ex actis D. Francisci Antamori, tunc eiusdem R.C.A. not. sub antedicta Die ad quem disposuit et testatus fuit, ut infra videlicet.

Et primo incipiendo ab Anima, illam omni maiore qua poterat devotione, et reverentia commendavit, et commendat Omnipotenti Deo, Gloriosissimae semper Virgini Mariae, Divo Archiepiscopo Nicolao eius peculiari Patrono, ac totius Caelestis Curiae Sanctis, eos humillime rogans ut a Maiestate Divina eius culparum veniam impetrare dignentur; Corpus vero cadaver effectum humari voluit in Ven. Ecclesia S. Joannis de Pinea Archiconf.tis Carceratorum in particulari sepulchro per in fru... haeredem in dicta Ecclesia obtinens, ibique construi voluit depositum arbitrio eiusdem Haeredis

(c. 37v)

Item iussit, quod secuto ipsius obitu, quanto cotius fieri ... celebrentur Missae mille pro salute eius Animae, compraehensis in dicto numero missis S. Gregorii, S. Laurentii extra moenia Urbis, et missis decem celebrandis in ecclesia S. Praxedis ad Altare Columnae D. N. Jesu Christi.

Item iure legati reliquit D. Dorotheae Mochae alimenta in domo haereditaria ipsius testatoris apud infrascriptum haeredem quorum ipsa vixerit, et quatenus cum dicto Haerede habitare nollet, voluit illi persolvi pro dictis alimentis scuta decem quoties mense anticipare donec vixerit, cum conditione tamen quod nil aliud ab ipso D. testatore, eiusque haereditate quovis iure, titulo et causa petere et praetendere valeat, alias praesentem legatum pro non facto habeatur q.a scil.

Item iure legati, reliquit Il.mo ac R.mo D. Jo. Dominico Thomato tabulam pictam representantem D. Hieronymum in tabula

Item iure legati reliquit Ill.mo D. Francisco Pannarolo eius intimo Amico suam Concham argenteam cum Lagena (lagoena = brocca) pariter argentea in signum arctissimae Amicitiae inter ipsos peractae

Item iure legati reliquit Ill.mo D. Pirro Cimino tabulam pictam ipsius testatoris representantem Beatissimam Virginem cum D. Josepho laborante in exercitio fabrilignarij, in signum antiquae Amicitiae inter eos sequutae

Item iure legati reliquit Ill.mo D. Francisco Magno tabulam pictam ipsius testatoris representantem B. Virginem Mariam cum Luna sub Pedibus eius

Item iure legati reliquit D. Petro Pierleono tabulam pictam representantem B. Virginem euntem in Aegiptum cum Puero Jesu

(c. 38r)

Item iure legati reliquit D. Catharinae ... eiusdem testatoris consanguineae in signum sui affectus tabulam pictam seu potius speculum magnum in quo adest depictus vas diversorum florum

Item iure legati reliquit duobus famulis, ac famule qui et quae reperientur ad servitium ipsius D. testatoris tempore ipsius obitus scuta decem monetae pro quoties pro una vice tantum ...

In omnibus autem, et singulis suis bonis, tam mobilibus, quam stabilibus, Juribus, Creditis, et actionibus universis, etiam in vim praesentis facultatis, et omni meliori modo fecit, instituit, esse voluit, ac proprio ore nominavit suum Universalem Haeredem dictum D. Joannem Bartholomeum Zanardum eius filium, cui omnia sua bona iure institutionis, et omni meliori modo reliquit, eidemque substituit suos filios masculos, dictisque filiis masculis, eorum filios pariter masculos per rectam lineam, vulgariter, pupillariter, et per fidecommissum perpetuum et infinitum; et deficiente linea masculina substituit filiam foeminam maiorem natu ... ultimo masculo defuncto, dictaeque filiae foeminae filium masculum Primogenitum, cum conditione tamen, quod assumere debeat cognomen, et insignia familiae de Zanardis quae et absque ulla mixtura eiusque filios masculos, eosdemque in infinitum. Deficiente autem praefato D. Jo. Bartholomeo sine filiis, vel deficientibus illius filiis, pariter sine filiis, in omnibus ipsius D. testatoris bonis eodem substituit, et succedere voluit D. Mariam Lucretiam ... Uxorem d. D. Jo. Bartholomei quatenus tamen vitam

(c. 38v)

vitam viduilem servaverit; Ipsa autem D. Maria Lucretia sic haerede substituta quandocumque decederet, voluit et ordinavit, quod ex ipsis D. testatoris bonis erigantur tot Cappellaniae ad nutum amovibiles quot erigi poterunt, assignando uncuique Cappellano annua scuta quinquaginta monetae; qui Cappellani teneantur qualibet Die per se ipsos, et non per alios missas celebrare in ecclesia S. Joannis de Pinea Archiconf.tis Pietatis Carceratorum, dictasque missas applicare pro Animabus tum ipsius D. testatoris, quam dd. DD. Jo Bartholomei ac Mariae Lucretiae et ascendentium, ac descendentium ipsius D. testatoris si aderunt. Facultatem autem dictos Cappellanos eligendi at removendi ad sui nutum dedit, et esse voluit dd. DD. Catherinae et Francisci Pannaroli donec vixerint, eis autem vita functis, facultatem dictos Cappellanos eligendi, et ad nutum removendi Congregationi Secretae dictae Arch.tis concessit et in hoc casu, voluit, quod DD. Confratres dictae Arch.tis ex fructibus haereditatis dicti D. testatoris possint, et valeant quolibet Anno in perpetuum erogare scuta centum monetae in beneficium seu elemosinam Pauperum Carceratorum in secretis existentium faciendo pro eorum servitio vestes laneas, quae vulgo dicuntur Cappotti ad effectum subveniendi necessitatibus eorumdem Carceratorum

Et quia summopere desiderat, quod sua bona pia suis descendentibus et pro Cappellaniis praedictis conserventur Deo

(c. 39r)

expresse prohibuit omnem, et quamcumque detractionem et alienationem, alienationis vocabulo latissime sumpto, ...ut si quilibet ex substitutis, excepto d. D. Jo Bartholomeo, modo quo infra disponetur alienaverit etiam quidem in imum ex bonis ipsius testatoris, ipso iure; et ipso facto decadat a commodo totius haereditatis, tamquam si esset mortuus, et in eadem haereditate succedat et succedere debeat alter, ordine quo supra q.a sic.

Verum quia ipse D. testator plurimum confidit de integritate d. D. Jo Bartholomei. Propterea illi attribuit omnemodam ,et absolutam facultatem vendendi, et alienandi bona haereditaria ad effectum solvendi aes alienum haereditarium sive ad effectum erogandi in aliud investimentum sibi bene visum, quod sit, esseque debat subrogatum in locum dicti vendendi, prout etiam dat et concedit illi plenam facultatem, quatenus in defectum succesisonis existimaret aedificare, seu ornare aliquam Cappellam in aliqua alia ecclesia, possit hoc facere, dictamque Cappellam dotare de Cappellanijs praedictis, et eo casu celebratio missarum in locum dictae ecclesiae S. Joannis de Pinea facienda sit in dicta Cappella per eum ornanda, firmo tamen remanente iure dictos Cappellanos nominandi ad favorem dd. DD. Francisci et Catherinae, usque dictum extitit, et illis deficientibus, ad favorem dictae Congregationis Secretae S. Jo. de Pinea

Executores prasentis testamenti d. D. Bernardinus elegit, et deputavit  Ecc.mum et R.mum d. Cardinalem Carolus Bonellum eius singularissimum Patronum, ac Ill.mum et R.mum D. Laurentium

(c. 39r)

Salvuanum R.C.A. decanum, et quemlibet eorum in solidum